Ir-Regolament tal-Kummissjoni (KE) Nru 1257/2003
tal-15 ta’ Lulju 2003
li jissupplimenta l-Anness mar-Regolament (KE) Nru 2400/96 dwar id-dħul ta’ ċerti ismijiet fir-‘Reġistru tad-denominazzjonijiet protetti ta’ l-oriġini u l-indikazzjonijiet ġeografiċi protetti’ ipprovvdut fir-Regolament tal-Kunsill (KEE) Nru 2081/92 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għal ċerti prodotti agrikoli u oġġetti ta’ l-ikel (Molise, Alto Crotonese, Welsh Lamb, Nürnberger Bratwürste jew Nürnberger Rostbratwürste)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Lulju 1992 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għall-prodotti agrikoli u l-oġġetti ta’ l-ikel [1], kif l-aħħar emendat bir-Regolament tal-Kummissjoni (KE) Nru 806/2003 [2], u b’mod partikolari l-Artikolu 6(3) u (4) tiegħu,
Billi:
(1) Skond l-Artikolu 5 tar-Regolament (KEE) Nru 2081/92, ir-Renju Unit bagħat lill-Kummissjoni applikazzjoni sabiex jirreġistra l-isem "Welsh lamb" bħala indikazzjoni ġeografika, l-Italja bagħtet żewġ applikazzjonijiet lill-Kummissjoni biex tirreġistra l-ismijiet "Molise" u "Alto Crotonese" bħala denominazzjonjiet ta’ l-oriġini u l-Ġermanja bagħtet applikazzjoni lill-Kummissjoni sabiex tirreġistra l-ismijiet "Nürnberger Bratwürste" jew "Nürnberger Rostbratwürste" bħala indikazzjonijiet ġeografiċi.
(2) L-applikazzjonijiet instabu, skond l-Artikolu 6(1) ta’ dan ir-Rgolament li jissodisfaw il-ħtiġiet kollha stabbiliti fih, u b’mod partikolari li fihom it-tagħrif kollu meħtieġ skond l-Artikolu 4 tiegħu.
(3) Il-Kummissjoni ma rċeviet l-ebda dikjarazzjoni ta’ oġġezzjoni skond l-Artikolu 7 tar-Regolament (KEE) Nru 2081/92 rigward l-ismijiet mogħtija fl-Anness ta’ ma’ hawn wara l-pubblikazzjoni tagħhom fil-Ġurnal Uffiċali ta’ l-Unjoni Ewropea [3].
(4) L-ismijiet għandhom għalhekk jiddaħħlu fir-Reġistru tad-denominazzjonijiet protetti ta’ l-oriġini u ta’ l-indikazzjonijiet ġeografiċi protetti u minn issa ‘l quddiem jiġu protetti fil-Komunità kollha bħala indikazzjonijiet ġeografiċi protetti.
(5) L-Anness ma’ dan ir-Reolament jissupplimenta l-Anness mar-Regolament tal-Kummissjoni (KE) Nru 2400/96 [4], kif l-aħħar emendat bir-Regolament (KE) Nru 865/2003 [5],
ADOTTAT DAN IR-REGOLAMENT:
L-Artikolu 1
L-ismijiet fl-Anness ta’ ma hawn huma miżjuda ma’ l-Anness mar-Regolament (KE) Nru 2400/96 u mdaħħla fir-"Reġistru tad-denominazzjonijiet protetti ta’ l-oriġini u ta’ l-indikazzjonijiet ġeografiċi protetti", bħala denominazzjonijiet protetti (PDO) ta’ l-oriġini jew indikazzjonijiet ġeogafiċi protetti (PGI), kif ipprovvdut fl-Artikolu 6(3) tar-Regolament (KEE) Nru 2081/92.
L-Artikolu 2
Dan ir-Regolament għandu jidħol fis-seħħ fil-20 jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta’ Lulju 2003.